
RENGIAMOS KĖDAINIŲ RAJONO SAVIVALDYBĖS SEKTORINĖS STUDIJOS PRISIDĖS PRIE DARNAUS  RAJONO PLĖTROS PLANAVIMO 
Kėdainių rajono savivaldybės administracija įgyvendina projektą Nr.VP1-4.2-VRM-02-R-22-015 „Sektorinių studijų bei tyrimų, skirtų tobulinti Kėdainių rajono savivaldybės strateginį plėtros planą, parengimas“. 
Įgyvendinant projektą rengiamos 7 sektorinės studijos ir atliekami 3 sektoriniai tyrimai: 1.Kėdainių rajono gyventojų nuomonės tyrimas apie Kėdainių rajono savivaldybės administracijos teikiamų viešųjų paslaugų kokybę; 2.Suinteresuotų šalių nuomonės tyrimas, identifikuojant teikiamų vietos valdžios,viešojo administravimo ir viešųjų paslaugų kokybę, aptarnavimą, iškylančias problemas; 3.Korupcijos pasireiškimo teikiant administracines ir viešąsias paslaugas Kėdainių rajono savivaldybėje tyrimas; 4.Kėdainių rajono savivaldybės gyventojų kultūrinių poreikių studija; 5.Kėdainių rajono savivaldybės gyventojų kūno kultūros ir sporto poreikių studija; 6.Kėdainių daugiabučių namų kvartalų kompleksinio atnaujinimo studija;7.Kėdainių rajono savivaldybės nekilnojamojo turto aprašymo bei įvertinimo, kaip jį galima panaudoti, valdyti studija; 8.Studija „Kėdainiai – E-miestas“; 9.Konteinerių išdėstymo Kėdainių rajone savivaldybėje studija; 10. Kėdainių miesto tikslinės teritorijos vystymo sektorinė studija.
Rengiant sektorines studijas bei atliekant tyrimus, siekiama identifikuoti gyventojų poreikius bei pasirinkti efektyvius sprendinius Kėdainių rajono kultūros, sporto, viešojo administravimo, komunalinio ūkio, turto, informacinių technologinių sektoriuose. Šių sektorinių studijų bei tyrimų parengimas prisidės prie Savivaldybės ir jos institucijų veiklos efektyvumo didinimo, efektyvesnio veiklos rodiklių įgyvendinimo, tikslingo bei naudingo 2014–2020 m. Europos Sąjungos struktūrinės paramos lėšų investavimo. Atliktų studijų bei tyrimų sprendiniais bus patobulintas vienas iš svarbiausių rajono planavimo dokumentų - Kėdainių rajono savivaldybės strateginis plėtros planas iki 2020 metų.
Projektas įgyvendinamas pagal 2007-2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonę „Regioninės plėtros tobulinimas, regionų plėtros planai ir savivaldybių (ilgalaikiai/trumpalaikiai) strateginiai plėtros planai“. Bendra projekto vertė 439.818,33 Lt, iš jų 373.845,58 Lt – Europos socialinio fondo lėšos ir 65.972,75 Lt – Kėdainių rajono savivaldybės biudžeto lėšos.

